Tzeltal

Celtala lingvo, Tzeltal aŭ TseltalLaurie Bauer, 2007, The Linguistics Student's Handbook, Edinburgh estas majaa lingvo parolata en la Meksika ŝtato Chiapas, ĉefe en la municipoj Ocosingo, Altamirano, Huixtán, Tenejapa, Yajalón, Chanal, Sitalá, Amatenango del Valle, Socoltenango, Las Rosas, Chilón, San Juan Cancuc, San Cristóbal de las Casas kaj Oxchuc. Tzeltal estas unu el multaj majaaj lingvoj parolata ĉefe en la orienta regiono de Chiapas, inter kiuj Cocila, Ĉola kaj Tojolaba, inter aliaj. Estas ankaŭ malgrandaj celtalaj diasporoj en aliaj partoj de Meksiko kaj en Usono, ĉefe kiel rezulto de nefavoraj ekonomiaj kondiĉoj en Chiapas.

La areo en kiu Tzeltal estas parolata povas esti dividata en du duonoj per imaga nord-suda linio; okcidente, ĉe Oxchuc, estas la praula hejmo de la Celtaloj, antaŭ la Hispana koloniado, dum la orienta parto estis setliĝinta en la dua duono de la 20-a jarcento. Parte kiel rezulto de tiuj migradoj, dum kiuj la Celtaloj kaj aliaj kulturaj grupoj trovis unuj la aliajn en proksimeco, kvar diferencaj dialektoj de Tzeltal estis priskribitaj: norda, centra (kiel Oxchuc), suda kaj sudorienta, kvankam la sudorienta dialekto estas parolata nur de kelkaj malmultaj maljunaj kaj geografie disaj parolantoj. Ĝi estas viva lingvo kun ĉirkaŭ 371 730 parolantoj en 2005, inter kiuj proksimume 50 000 unulingvuloj.

Referencoj

Literaturo
 Robinson, Stuart P. (2009). Manual of Spoken Tzeltal. 
 Gilles Polian. (2020). dictionaria/tseltal: Tseltal-Spanish multidialectal dictionary (Version v1.0.1) [Data set]. Zenodo. doi:10.5281/zenodo.3668865

Kategorio:Aglutinaj lingvoj
Kategorio:Majaa lingvaro
Kategorio:Indiana lingvaro de Mezameriko
Kategorio:Indianaj lingvoj de Meksiko